ועדת הכספים, כנסת 17, פרוטוקול מספר 374, 2007-02-12 12:20

יעקב ליצמן: אם אתם זוכרים, אישרנו למכון לואיס 9 מיליון שקלים.

יעקב ליצמן: כאשר אישרנו את הסכום לא הבחנתי שיש שני סוגים של מכשירים, תותבות וכיסאות גלגלים.

יעקב ליצמן: אני ביקשתי עבור תותבות 9 מיליון שקלים.

יעקב ליצמן: צריך לדעת מה נחליט.

רות רלבג: מאוד תמהתי על ההחלטה.

רות רלבג: אני מצטערת שלא הייתי בישיבה.

יעקב ליצמן: בסך הכול היינו נדיבים ונתנו 9 מיליון שקלים.

יעקב ליצמן: עכשיו כל אחד מבקש את חלקו מהסכום הזה.

רות רלבג: אני אנסה להסביר.

ראובן ריבלין: אני לא מבין למה משרד בריאות לא נתן.

רות רלבג: משרד הבריאות נתן וגם ייתן.

רות רלבג: אני תמהתי שנתתם תוספת לספק שירותים.

רות רלבג: מכון לואיס הוא ספק שירותים ואילו אתם תמיד נותנים לנושא.

רות רלבג: אם הייתם מקצים את הכסף לנכים, כפי שהייתי מצפה שיהיה בהחלטה, אנחנו היינו מחלקים את החלק היחסי.

רות רלבג: שבוע לפני כן נתתם 4 מיליון שקלים לנכים.

רות רלבג: אני הייתי מצרפת את ה-4 מיליון ועוד 9, עושה מזה 13 מיליון ומחלקת חצי-חצי על-פי בקשתי.

יעקב ליצמן: חברי הכנסת, אני מבקש שתאפשרו לי להזמין את כל הגורמים אליי ונחליט ביחד מה המצב.

יעקב ליצמן: לאחר שנחליט, אביא לכם את תוצאות הדיון.

יעקב ליצמן: תודה רבה.